|  |  |
| --- | --- |
|  | PATVIRTINTA  Akmenės rajono jaunimo ir  suaugusiųjų švietimo centro  direktoriaus 2017 m. rugsėjo 4 d. įsakymu Nr. V-65 |

**Akmenės rajono jaUNIMO IR SUAUGUSIŲJŲ ŠVIETIMO CENTRO MOKINIŲ APŽIŪROS DĖL ASMENS HIGIENOS TVARKOS APRAŠAS**

**I. BENDROSIOS NUOSTATOS**

1. Akmenės rajono jaunimo ir suaugusiųjų švietimo centro (toliau tekste – Centras) darbuotojų veiksmų mokiniui (toliau – Mokinys) susirgus ar patyrus traumą Gimnazijoje ir teisėtų Mokinio atstovų informavimo apie Centre patirtą traumą ar ūmų sveikatos sutrikimą tvarkos aprašas (toliau – Aprašas) parengtas vadovaujantis Visuomenės sveikatos priežiūros mokykloje tvarkos aprašu, patvirtintu Lietuvos Respublikos sveikatos apsaugos ministro ir švietimo ir mokslo ministro 2016 m. liepos 21 d. įsakymu Nr. V-966/V-672 „Dėl visuomenės sveikatos priežiūros mokykloje tvarkos aprašo patvirtinimo“; Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugo ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“.

2. Tvarkos aprašas (toliau – Aprašas) reglamentuoja Centro darbuotojų veiksmus vykdant mokinių (toliau – Mokinys arba Mokinių) apžiūrą dėl asmens higienos.

**II. VEIKSMAI ORGANIZUOJANT MOKINIŲ APŽIŪRĄ DĖL ASMENS HIGIENOS**

3. Centras turi patvirtintą trišalę Sutartį, kurią pasirašo Mokinys, tėvai/ globėjai ir prisiima atsakomybę dėl Centrą lankančio Mokinio higienos normų laikymosi.

**III. MOKINIŲ ASMENS HIGIENOS TIKRINIMŲ MOKYKLOJE TVARKA IR PERIODIŠKUMAS**

4. Mokinių asmens higienos patikrinimas organizuojamas nepažeidžiant asmens orumo ir teisės į privatumą, kurį vykdo mokykloje dirbantis visuomenės sveikatos priežiūros specialistas (toliau – Specialistas):

4.1. profilaktinis patikrinimas atliekamas 2 kartus per mokslo metus, sveikatos kabinete;

4.2. pagal poreikį, iš Centro bendruomenės gavę informaciją apie užsikrėtimą pedikulioze;

4.3. apžiūrų metu radus utėlių ar glindų, įtarus niežus, Specialistas informuoja Mokinį, praneša klasės vadovui, o šis – tėvams/globėjams apie pedikuliozės ar niežų atvejus;

4.4. po trijų dienų Mokinys patikrinamas pakartotinai, dėl priemonių taikymo kokybės.

**IV. BAIGIAMOSIOS NUOSTATOS**

5. Informacijos perdavimas vykdomas individualiai ir konfidencialiai:

5.1. specialistas pataria kaip gydyti užkrečiamą ligą, kaip naikinti utėles ir glindas;

5.2. jei Mokinys, tėvai (globėjai) piktybiškai nereaguoja į pranešimą, Specialistas apie tai informuoja Centro socialinį pedagogą, rajono savivaldybės socialinio skyriaus darbuotojus tolesniam situacijos sprendimui ir kontrolei.

6. Tvarkos vykdymo kontrolę vykdo Centro Direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_